b'\n_START_ARTICLE_\nMatias Nisula\n_START_SECTION_\nSeuraura\n_START_PARAGRAPH_\nNisula on Kirkkosummen Salamoiden kasvatti. H\xc3\xa4n siirtyi juniorina sittemmin Espoon Palloseuraan ja sielt\xc3\xa4 edelleen Espoo Bluesiin, jonka C-nuorten paras sy\xc3\xb6tt\xc3\xa4j\xc3\xa4 ja toiseksi paras pistemies Nisula oli C-nuorten SM-karsinnoissa kaudella 2011\xe2\x80\x932012 tehoilla 4+7=11. H\xc3\xa4n voitti kauden p\xc3\xa4\xc3\xa4tteeksi C-nuorten Suomenmestaruuden. Kaudella 2013\xe2\x80\x932014 Nisula toimi Bluesin B-nuorten varakapteenina. Kauden 2014\xe2\x80\x932015 p\xc3\xa4\xc3\xa4tteeksi h\xc3\xa4n voitti A-nuorten SM-pronssia. Nisula edusti Bluesin A-nuoria my\xc3\xb6s Junior Club World Cupissa._NEWLINE_27. tammikuuta 2016 Nisula teki loppukauden 2015\xe2\x80\x932016 kattavan sopimuksen Bluesin SM-liigajoukkueen kanssa. Samana p\xc3\xa4iv\xc3\xa4n\xc3\xa4 h\xc3\xa4n teki liigadebyyttins\xc3\xa4 H\xc3\xa4meenlinnan Pallokerhoa vastaan. Nisula sai ottelussa j\xc3\xa4\xc3\xa4aikaa 7.05 minuuttia. Kaikkiaan h\xc3\xa4n pelasi kauden aikana SM-liigassa 16 runkosarjaottelua ilman tehopisteit\xc3\xa4._NEWLINE_Nisula jatkoi kaudella 2016\xe2\x80\x932017 pelej\xc3\xa4\xc3\xa4n Bluesin A-nuorissa, joiden varakapteeniksi h\xc3\xa4n nousi. Nisula nousi kauden aikana my\xc3\xb6s seuran konkurssiin ajautuneen SM-liigaorganisaation tilalle perustettuun Espoo Unitediin. H\xc3\xa4nen tulokaskautensa toi siell\xc3\xa4 24 runkosarjaottelussa tehot 1+2=3 ja 11 playoff-ottelussa tehot 1+3=4. Nisula voitti kauden p\xc3\xa4\xc3\xa4tteeksi Mestis-pronssia. Kaudeksi 2018\xe2\x80\x932019 h\xc3\xa4n siirtyi vuoden mittaisella sopimuksella Suomi-sarjajoukkue Kiekko-Espooseen.\n_START_SECTION_\nMaajoukkueura\n_START_PARAGRAPH_\nNisula on pelannut yhden poikien maaottelun. H\xc3\xa4net ja Tapparan/HC Nokian Jaakko H\xc3\xa4lli valittiin Huippu-Pohjola -leirin t\xc3\xa4htipelaajiksi vuonna 2011.'